Kry 'n koffie-ervaring op barista-vlak | Maroela Media
Nespresso se Vertuo Next-koffiemasjien beloof die perfekte koppie koffie met die druk van 'n knoppie elke keer wanneer jy koffie maak. (Foto: Verskaf)
Nespresso het pas sy Vertuo Next-koffiemasjien op 1 Oktober, internasionale Koffiedag, bekendgestel. Die masjien beloof die perfekte koppie koffie met die druk van 'n knoppie elke keer wanneer jy koffie maak.
Daar is natuurlik iets ontspannend daaraan om self 'n koppie boeretroos te maak; die weeg en maal van die koffiebone wat met die drup van kookwater in verruklike koffie omskep word.
Tog wil die meeste mense soggens net 'n vinnige en eenvoudige koppie koffie kry om die dag mee af te skop.
Dit is hier waar die Nespresso Vertuo Next in die prentjie kom. Geen vaardighede word benodig om koffie te maak soos die wêreld se beste baristas in die topklas koffiewinkels nie, behalwe as jy dink om 'n kapsule in masjien te plaas en 'n knoppie druk is 'n soort vaardigheid. Die moeilikste ding wat jy gaan moet doen is om te besluit watter soort koffie jy wil drink en in water grootte beker om dit te geniet.
As dit by koffie kom, pas een grootte beslis nie by almal nie. Die Vertuo Next bied jou die geleentheid om 'n groot koffie vir die oggend te maak terwyl jy 'n cappuccino met middagete kan geniet en die aand met 'n heerlike espresso ná ete kan afsluit.
Koffieliefhebbers kan kies uit vyf verskillende groottes en 30 uitsonderlike koffiegeure. (Foto: Verskaf)
Nespresso Vertuo Next bied koffieliefhebbers 'n kraffie-grootte koffiekapsule om meer koppies koffie op 'n slag te bedien. Die glaskraffie kan ook 'n groter hoeveelheid koffie vir langer warm hou. Daar is bekergrootte, gran lungo-grootte, asook dubbel espresso- en espresso-grootte koffie.
Boonop is daar ook 30 uitsonderlike koffiegeure om van te kies. Elke koffie het 'n kapsule pasgemaak om seker te maak die slim Centrifusion-tegnologie draai elke greintjie koffiegeur en -olie daaruit. 'n Laser in die masjien lees die kapsule se unieke strepieskode om te bepaal hoe dit voorberei moet word om die beste smake en aroma van elke koppie te verseker.
Die slim Centrifusion-tegnologie van die koffiemasjien draai elke greintjie koffiegeur en -olie daaruit. (Foto: Verskaf)
Die koffie word afgerond met 'n ruim hoeveelheid van daardie sysagte goudbruin skuim (crema) bo-op goeie varsgemaakte koffie.
Die Vertuo Next beskik oor 'n reeks van drie masjiene: die Nespresso Vertuo Next, Vertuo Next Premium en Vertuo Next Deluxe. Elke masjien spog ook met 'n paar stylvolle en praktiese bykomstighede soos moderne glasbekers.
Verder kan 'n mens ook jou gunsteling-boeretroos met 'n geruste hart geniet, want Nespresso doen alles in sy vermoë om sy produkte se koolstofvoetspoor te beperk. Die masjiene word uit 54% herwinbare plastiek gemaak en elke koffiekapsule is van aluminium, 'n oneindige herwinbare materiaal. Nespresso belê ook in sy eie herwinningsprogramme en is daartoe verbind om dit so eenvoudig en gerieflik vir verbruikers te maak om hulle gebruikte kapsules te herwin. Selfs die masjien se verpakking is van 99,5% herwinde materiaal gemaak en kan ook weer herwin word.
Die Nespresso-masjien (vanaf R3 499), koffiekapsules en bykomstighede kan by 'n Nespresso-boetiek of aanlyn by za.buynespresso.com aangeskaf word.
Hier is twee heerlike Nespresso-resepte:
Skuim 125 ml hawermoutmelk in die Nespresso-skuimer (frother).
Giet 5 ml Monin-gemmerstroop in die beker en voeg die skuimmelk by.
Maak 'n Nespresso Double Espresso Scuro Vertuo-kapsule in die Vertuo-koffiemasjien met die beker wat reeds die eerste twee bestanddele bevat.
Bedien met 'n fyngemaalde gemmerkoekie bo-oor die beker koffie.
Giet 100 ml melk in die Nespresso-skuimer.
Voeg 10 ml van Monin se laventelstroop by en klop tot 'n skuim.
Maak 'n Nespresso Vanilla Custard Pie-kapsule in jou Vertuo-koffiemasjien.
Voeg die skuimmelk bly en versier die koffieskepping met 'n paar vars laventelblomme.
Kyk ook hier na Maroela Media en Nespresso se Fortado-koffie met wit sjokolade en klapper.
O-Wee! Hoeveel bekers Boerekoffie (Moerkoffie) kan ek drink voor ek die middelslag "Nespresso Vertuo Next Premium" koffiemasjientjie teen ongeveer R4, 499.99 kan aankoop? Hierdie is dalk vir die "Sandton Stads Jappie" en ie vir die normale Boer op die plaas of kantoorwerker nie! UITGEPRYS!!
Kom Nestle, gebruik jul ingeneursvaardighede en bring iets baie meer ekonomies en tog stylvol soos die "Nespresso" vir die Boer op die plaas wat om 05:00 'n beker koffie afsluk en gaan melk en dan weer teen 07:00 weer opvolg met 'n beskuitjie of ook vir die jong vrou of man in die kantoor….